MASTER วิ่ง 4% โบรกอัพรายได้ปี 66 เฉียด 2 พันล้าน ดันกำไรแตะ 445 ลบ.
MASTER บวกเฉียด 4% โบรกปรับประมาณการรายได้ปี 66 ขึ้นเป็น 1,906 ล้านบาท จากการปรับเพิ่ม Utilization rate การใช้ห้องผ่าตัด และปรับราคาค่าบริการเฉลี่ยต่อเคสขึ้น 7.5%
MASTER บวกเฉียด 4% โบรกปรับประมาณการรายได้ปี 66 ขึ้นเป็น 1,906 ล้านบาท จากการปรับเพิ่ม Utilization rate การใช้ห้องผ่าตัด และปรับราคาค่าบริการเฉลี่ยต่อเคสขึ้น 7.5%
11 เม.ย. 2566

ผู้สื่อข่าวรายงานว่า วันนี้ (11 เม.ย.66) ราคาหุ้น บริษัท มาสเตอร์ สไตล์ จำกัด (มหาชน) หรือ MASTER ณ เวลา 11:17 น. อยู่ที่ระดับ 85.75 บาท บวก 3 บาท หรือ 3.63% สูงสุดที่ระดับ 86.25 บาท ด้วยมูลค่าการซื้อขาย 82.50 บาท ด้วยมูลค่าการซื้อขาย 132.19 ล้านบาท

ด้านนักวิเคราะห์หลักทรัพย์ ปรับประมาณการรายได้ปี 66 ขึ้น 12% เป็น 1,906 ล้านบาท เพิ่มขึ้น 29.6% จากปีก่อน จากการปรับเพิ่ม Utilization rate การใช้ห้องผ่าตัดเป็น 48% จาก 45% เพื่อสะท้อนผลของการใช้งบการตลาดที่มากกว่าคาด และปรับราคาค่าบริการเฉลี่ยต่อเคสขึ้น 7.5% เป็น 1.2 แสนบาท
พร้อมปรับประมาณการ GPM ขึ้นจาก 56.8% เป็น 58.0% ตามการเพิ่มขึ้นของราคาเฉลี่ย แต่ปรับเพิ่ม SG&amp;A ขึ้น 29.0% เช่นกัน เป็น 556 ล้านบาท SG&amp;A/Sales เพิ่มขึ้นจาก 25.5% เป็น 29.2% เพื่อสะท้อนการทำการตลาดที่มากขึ้นเพื่อรองรับจำนวนห้องผ่าตัดที่เพิ่มขึ้น ทำให้การทำการตลาดทั้ง Online และ Offline ยังมีความจำเป็น
โดยสุทธิแล้วส่งผลให้ประมาณการกำไรปี 66 เพิ่มขึ้น 3.6% เป็น 445 ล้านบาท เพิ่มขึ้น 47.7% จากปีก่อน และด้วยการเติบโตที่ค่อนข้างสูงอีกทั้งยังมี Upside risk จากการ M&amp;A ที่ยังไม่รวมในประมาณการ จึงปรับเพิ่ม PER ในการประเมินมูลค่าจาก 37 เท่า เป็น 40 เท่า ได้ราคาเป้าหมายสิ้นปี 66 ที่ 74 บาท แต่ด้วยราคาหุ้นที่ปรับตัวขึ้นร้อนแรงทำให้มี Upside gain จำกัด จึงลดคำแนะนำเป็น TRADING ผู้ไม่มีสถานะแนะนำรอซื้อเมื่ออ่อนตัว